΄Ιδρυση Καταστήματος Κράτησης στο Δήμο Δομοκού του Νομού Φθιώτιδος. Ιδρύεται Γενικό Κατάστημα Κράτησης Β΄ Τύπου, στο Δήμο Δομοκού, του Νομού Φθιώτιδος στη θέση «Τσιφλικάκι» ή «Πουρναρομάγουλα» και στο ακίνητο για το οποίο εγκρίθηκε τοπικό ρυμοτομικό σχέδιο με το από 14.12.2006 Προεδρικό Διάταγμα (ΦΕΚ 210 Τ.Α.Α. & Π.Θ). Το ανωτέρω Κατάστημα Κράτησης λειτουργεί σε επίπεδο Διεύθυνσης την οποία συγκροτούν τα εξής Τμήματα: Τμήμα Διοίκησης Τμήμα Οικονομικού Τμήμα Φύλαξης Τμήμα Εξωτερικής Φρούρησης Οι αρμοδιότητες των οργανικών μονάδων, όσον αφορά τα τρία (3) πρώτα τμήματα καθορίζονται από το άρθρο 22 του π.δ. 36/2000 (ΦΕΚ 29/Α΄) «Οργανισμός Υπουργείου Δικαιοσύνης», όπως ισχύει, οι οποίες εφαρμόζονται αναλογικά. ΄Οσον αφορά το τέταρτο τμήμα καθορίζονται από το άρθρο 2 του π.δ. 215/2006 (ΦΕΚ 217/Α΄). Στον Υπουργό Δικαιοσύνης αναθέτουμε τη δημοσίευση και εκτέλεση του παρόντος διατάγματος.